En os tiempos de Chulio César, a ciudat prenió o nombre de Lutecia. Os romans enamplaron as antigas mugas celtas d'a ciudat, especialment sobre o canto ezquierdo d'o río Sena. A población d'a ciudat en ixas envueltas yera prou chicota, alto u baixo 6.000 habitants, y a ciudat no yera mas que una ciudat como quantas atras en as Galias. En contimparanza, a ciudat de Lugdunum (hue León d'o Roine) teneba 50-80.000 habitants y yera a prencipal ciudat romana en as Galias. Sindembargo, mientres l'Imperio román bells emperadors vivioron en a ciudat.